
AVIZ

asupra propunerii legislative privind modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României nr.730 din 17 oct. 2011
(Plx. 299/2013)

În baza prevederilor art. 95 din Regulamentul Camerei Deputaţilor, republicat, cu adresa nr. Plx. 299/ 17 septembrie 2013, Comisia pentru învăţământ, ştiinţă, tineret şi sport a primit, spre dezbatere şi avizare, propunerea legislativă privind modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administrative publice locale, aprobată prin Legea nr.174/2011 publicată în Monitorul Oficial al României nr.730 din 17 oct. 2011.

Propunerea legislativă a fost dezbătută în Comisie în şedinţa din 24 septembrie 2013.

Comisia, cu 14 voturi pentru respingere, 1 vot împotrivă şi 1 abţinere, a hotărât să emită aviz negativ asupra propunerii legislative menţionate.


În raport cu obiectul şi conţinutul său, propunerea legislativă face parte din categoria legilor ordinare.

